California va testa orice vaccin împotriva COVID, chiar și pe cele deja aprobate: "Nu o să credem pe nimeni!“.
California a creat propria comisie de experți pentru testarea vaccinurilor COVID. California va testa orice vaccin împotriva COVID, chiar și cele deja aprobate. Gavin Newsom, guvernatorul Californiei: Nu o să credem pe nimeni!
Cercetează și nu crede! Asta pare să fie deviza în statul american California. Guvernatorul democrat Gavin Newsom, vechi prieten al Kamalei Harris, vrea să fie testat separat fiecare vaccin împotriva COVID-19 care apare pe piață. Deja a fost înființată o comisie de experți care să valideze eficiența serurilor. Inclusiv a celor aprobate deja la nivel federal.Gavin Newsom, guvernatorul statului California: "Sunt întrebat des dacă o să credem pe cineva pe cuvânt în privința vaccinului? Bineînțeles că nu o să credem pe nimeni. Vom face propria evaluare independentă, cu ajutorul experților noștri de top.“Gavin Newsom ia exemplu de la alt guvernator democrat, Andrew Cuomo, care a anunțat că va face același lucru la New York.Ambii urmează linia trasată de colegii de partid Joe Biden și Kamala Harris.Pun la îndoială vaccinul creat sub administrația Trump.Democrații au acuzat că liderul de la Casa Albă face presiuni pentru ca specialiștii să aprobe cât mai repede serul salvator, chiar dacă nu sunt bine testate efectele adverse.Vaccinul american ar urma să fie gata până la finalul anului.